**Dyddiad cyhoeddi:** 17 Mawrth 2023

**Cais Rhyddid Gwybodaeth** 45/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

Wythnos yn dechrau 6 Chwefror.

1) Rwyf eisiau gwybod bob wythnos faint o deithwyr yr oedd eich adran gynllunio yn eu rhagweld a faint o deithwyr a deithiodd mewn gwirionedd.

2) Hefyd o dan y ddeddf rhyddid gwybodaeth, rwyf am gael cyfanswm o faint o gwynion sydd gennych chi ac y byddwch yn eu derbyn yr wythnos hon oherwydd bod y llinell wedi’i chau?

**YMATEB**

Cwestiwn 1

Nid ydym yn cofnodi nifer y teithwyr a ragwelir, yn hytrach byddem wedi darparu cymaint o gapasiti bysiau ag sy’n bosibl i geisio cyfateb y gwasanaeth a ddarperir gan ein trenau. Fodd bynnag, rydyn ni wedi’n cyfyngu i nifer y bysiau a’r gyrwyr bysiau sydd ar gael.

O ran faint o deithwyr sy’n teithio, eto, ni chofnodir hyn. Nid oes rhaid i ni greu gwybodaeth i ateb

Cwestiwn 2

O dan y Ddeddf Rhyddid Gwybodaeth, dim ond ar adeg y cais y mae’n rhaid i sefydliad ddarparu gwybodaeth sy’n cael ei chadw.

O dan Adran 16, y ddyletswydd i roi cyngor a chymorth, gweler yr wybodaeth isod rydyn ni’n ei rhoi y tu allan i’r cais Rhyddid Gwybodaeth.

Teithiodd oddeutu 8063 o deithwyr ar y llwybr y gofynnwyd amdano ar 6 Chwefror.

Cawsom 8 cwyn ynglŷn â rhwystr ar reilffordd y Cymoedd yn ystod yr wythnos yn dechrau ar 6 Chwefror.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".